Document ID: 32007D0352

PADOMES LĒMUMS
(2007. gada 14. maijs),
ar ko amatā ieceļ Eiropola direktora vietnieku
(2007/352/EK)
EIROPAS SAVIENĪBAS PADOME,
ņemot vērā Konvenciju par Eiropas Policijas biroja izveidi (Eiropola Konvenciju) (1), un jo īpaši tās 29. panta 2. punktu,
pieņemot lēmumu saskaņā ar pilnvarām iecelt Eiropola direktora vietniekus,
ņemot vērā Eiropola Valdes atzinumu,
tā kā:
(1)
Viena Eiropola direktora vietnieka amata pilnvaru laiks ir beidzies, ir jāieceļ amatā viens direktora vietnieks.
(2)
Civildienesta noteikumos, ko piemēro Eiropola darbiniekiem (2), un jo īpaši to 8. papildinājumā, ir paredzēti īpaši noteikumi par Eiropola direktora izraudzīšanas procedūru.
(3)
Valde ir iesniegusi Padomei piemērotāko kandidātu sarakstu līdz ar katra kandidāta personīgo lietu, kā arī visu kandidātu sarakstu.
(4)
Pamatojoties uz visu attiecīgo Valdes iesniegto informāciju, Padome vēlas iecelt amatā to kandidātu, kas pēc Padomes viedokļa atbilst visām vakantā direktora amatam prasībām,
IR PIEŅĒMUSI ŠO LĒMUMU.
1. pants
Ar šo Eugenio ORLANDI kungs no 2007. gada 1. augusta līdz 2011. gada 31. jūlijam ir iecelts par Eiropola direktora vietnieku.
2. pants
Šis lēmums stājas spēkā tā pieņemšanas dienā.
Šo lēmumu publicē Eiropas Savienības Oficiālajā Vēstnesī.
Briselē, 2007. gada 14. maijā

Labels: 9
15